Ο **Κονσταντέν Μενιέ** (*Constantin Meunier*, 12 Απριλίου 1831 – 4 Απριλίου 1905) ήταν Βέλγος ζωγράφος, χαράκτης και γλύπτης. Σπούδασε γλυπτική στην Ακαδημία Καλών Τεχνών των Βρυξελλών (1845-1854). Παράλληλα, επιδόθηκε με ιδιαίτερο ενδιαφέρον και στον τομέα της ζωγραφικής. Επηρεασμένος από το βιομηχανικό περιβάλλον της χώρας του και την τραγική ζωή των εργατών στα ανθρακωρυχεία, επικεντρώθηκε με ρεαλιστική δύναμη στο θέμα της εργασίας. Θερμός υποστηρικτής του κοινωνικού ρεαλισμού, έχει ως κυρίαρχο θέμα στα έργα του, γλυπτά ή ζωγραφικά, την εργατική τάξη. Ο Βαν Γκογκ εκθειάζει τη ρεαλιστική δύναμη στο έργο του.

Βιογραφία
---------

Μετά μια σύντομη διαμονή του στη Σεβίλλη της Ισπανίας (1882 - 1883), όπου ήρθε σε καλλιτεχνικό διάλογο με την ισπανική τέχνη, επιστρέφει στο Βέλγιο και αφιερώνεται στη γλυπτική. Από το 1887 μέχρι το 1895 διδάσκει ζωγραφική στην Ακαδημία Καλών Τεχνών της Λέουβεν (γαλλ. Louvain). Γίνεται όμως ευρύτατα γνωστός το 1896 μετά από μια πετυχημένη αναδρομική έκθεση των έργων του στο Παρίσι.

Τα χαρακτηριστικά των έργων του
-------------------------------

Φιλοτέχνησε έργα γεμάτα δυναμισμό, αναδεικνύοντας το πρόσωπο του εργάτη, απέναντι στην εκμετάλλευση και την κοινωνική αδικία. Τα γλυπτά του, κυρίως από το 1885, αποτελούσαν ένα είδος νατουραλιστικής εποποιίας του εργαζόμενου ανθρώπου. Χαρακτηριστική είναι η συμβολική απεικόνιση της εργατιάς στον πίνακά του "Η επιστροφή των ανθρακωρύχων" (Μουσείο Κονσταντέν Μενιέ, Ιξέλ). Τα μπρούτζινα γλυπτά του «Το Καλοκαίρι ή Ο Θεριστής» και «Το Φθινόπωρο ή Ο Σπορέας» (περ. 1890) στον Βοτανικό Κήπο των Βρυξελλών απεικονίζουν δυναμικά το μόχθο του εργάτη. Ως αριστούργημά του θεωρείται το γλυπτό σύνολο "Μνημείο στην Εργασία" (Le Monument au Travail, 1886 - 1904), που στήθηκε στις Βρυξέλλες (Quai des Yachts) μετά το θάνατό του (1930).

Χώροι που εκτίθενται τα έργα του
--------------------------------

Στο Ιξέλ (Ixelles), ένα από τα μεγαλύτερα προάστια των Βρυξελλών, βρίσκεται το σπίτι-μουσείο (Rue de l' Abbaye 59), που έζησε κι εργάστηκε ο Κονσταντέν Μενιέ και όπου εκτίθενται σήμερα γλυπτά και πίνακες του καλλιτέχνη. Έργα του εκτίθενται επίσης στα Βασιλικά Μουσεία Καλών Τεχνών του Βελγίου στις Βρυξέλλες, αλλά και σε μουσεία στη Γάνδη, την Τουρναί, το Παρίσι κ. ά. Ένα ολόσωμο άγαλμα του Κονσταντέν Μενιέ, με τη χαρακτηριστική μακριά γενειάδα του, φτιαγμένο από πέτρα, έργο του Βέλγου γλύπτη Εντμόντ ντε Βαλεριολά (1877 - 1956), στέκει στην Πλατεία *Αcacias* στο προάστιο Ιξέλ των Βρυξελλών. Τα εγκαίνιά του έγιναν στις 21 Ιουνίου 1931 από τον πρίγκιπα Λεοπόλδο και την πριγκίπισσα Άστριντ.

  

* Επιλογή έργων
* Το λιμάνι, 1886, Βρυξέλλες, Musée Meunier Museum*Το λιμάνι*, 1886, Βρυξέλλες, Musée Meunier Museum
* Η χύτευση στην Ougrée*Η χύτευση στην Ougrée*
* Επιστροφή από το ορυχείο, Λέουβεν, M - Museum*Επιστροφή από το ορυχείο*, Λέουβεν, M - Museum
* Γυναίκες σε εργοστάσιο γυαλιού, Βρυξέλλες, Musée Meunier Museum*Γυναίκες σε εργοστάσιο γυαλιού*, Βρυξέλλες, Musée Meunier Museum
* Η μάχη του ανθρώπου με τα στοιχεία της φύσης, 1890-99, Χονολουλού, Museum of Art*Η μάχη του ανθρώπου με τα στοιχεία της φύσης*, 1890-99, Χονολουλού, Museum of Art
* Το πότισμα του αλόγου, 1899, Βρυξέλλες, πλατεία Ambiorix*Το πότισμα του αλόγου*, 1899, Βρυξέλλες, πλατεία Ambiorix
* Σπορέας, 1900, Φραγκφούρτη, Günthersburgpark*Σπορέας*, 1900, Φραγκφούρτη, Günthersburgpark
* "Μνημείο στην Εργασία", Βρυξέλλες"Μνημείο στην Εργασία", Βρυξέλλες

Παραπομπές
----------

1. 1 2 3  mix-n-match.toolforge.org#/entry/115957152.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb126516441. Ανακτήθηκε στις 10  Οκτωβρίου 2015.
3. 1 2  «Constantin Meunier». (Ολλανδικά) *RKDartists*. 55628.
4. 1 2  «Benezit Dictionary of Artists» (Αγγλικά) Oxford University Press. 2006. B00121702. Ανακτήθηκε στις 9  Οκτωβρίου 2017. ISBN-13 978-0-19-977378-7.
5. ↑  *artist list of the National Museum of Sweden*. 12  Φεβρουαρίου 2016. kulturnav.org/d1501650-74b5-4d45-8352-61313cbe0bf2. Ανακτήθηκε στις 25  Φεβρουαρίου 2016.
6. ↑  Ανακτήθηκε στις 10  Ιουλίου 2019.
7. 1 2  *The Fine Art Archive*. cs.isabart.org/person/60460. Ανακτήθηκε στις 1  Απριλίου 2021.

Πηγές
-----

* Gwennaelle Gribaumont: "Bruxelles, 200 Sculptures se racontent" ("Βρυξέλλες, 200 Γλυπτά διηγούνται"), pp. 35, 56 & 125, Editions Aparte, Bruxelles, 2008.
* Εγκυκλοπαίδεια Πάπυρος-Λαρούς-Μπριτάνικα, λήμμα "Μενιέ, Κονσταντέν", τόμος 41, σελ. 255, Εκδόσεις Πάπυρος, Αθήνα 1996.
* Εγκυκλοπαίδεια έγχρωμη «ΔΟΜΗ», Όλες οι γνώσεις για όλους, Τόμος 12ος, 1975, Εκδόσεις «ΔΟΜΗ» Αθήναι

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κονσταντέν Μενιέ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 72189159
* **Europeana**: agent/base/155973
* LCCN: n82093930
* ISNI: 0000 0001 0914 7584
* GND: 118733222
* SUDOC: 097392561
* BNF: cb126516441 (data)
* ULAN: 500000662
* NKC: hka2011621111
* BNE: XX1771262
* KulturNav: id
* RKD: 55628

 |

 |